- Hindi News
- National
- ग्रीनलैंड पब्लिक स्कूल में शिक्षा के महत्व पर स्माइल फांउडेशन ने सेमिनार करवाया।
ग्रीनलैंड पब्लिक स्कूल में शिक्षा के महत्व पर स्माइल फांउडेशन ने सेमिनार करवाया।
ग्रीनलैंडपब्लिकस्कूल दीनानगर में प्रिंसिपल डॉ. ज्योति ठाकुर की अध्यक्षता में स्माइल फाउंडेशन संस्था की ओर से शिक्षा के महत्व विषय पर सेमिनार करवाया गया।
इसमें संस्था के उत्तर क्षेत्रीय प्रबंधक जितेंदर कुमार बच्चों को शिक्षा के महत्व से अवगत करवाते हुए कहा कि मेहनत और लगन से शिक्षा प्राप्त कर हमें अपने लक्ष्य को पा सकते हैं। लेकिन मात्र शिक्षा ग्रहण करना ही हमारा उद्देश्य नहीं होना चाहिए।
बल्कि नैतिक मूल्यों का विकास भी बेहद जरूरी है। जिससे हम एक आदर्श नागरिक बन कर राष्ट्र को सुगठित विकसित कर पाएंगे। उन्होंने कहा कि शिक्षा हमें बड़ाें और माता पिता अध्यापकों का मान सम्मान करना सिखाती है। हमें विनम्रता, शालीनता, शीलता को ग्रहण कर सदाचारी बनना चाहिए। इस दौरान संस्था की ओर से बनाई गई प्रेरणादायी डाक्यूमेंटरी फिल्म आई एम कलाम बच्चों को दिखाई गई। जितेंद्र कुमार ने कहा कि यह फिल्म 58 राष्ट्रीय पुरस्कार और 18 अंतर्राष्ट्रीय पुरस्कार जीत चुकी है। स्माइल फाउंडेशन अब तक तीन लाख से ज्यादा गरीब अनाथ बच्चों को लाभ पहुंचा चुकी है।
प्रिंसिपल ज्योति ठाकुर ने बच्चों का मार्गदर्शन करने के लिए संस्था का धन्यवाद किया। इस मौके पर पीआरओ माधवी विज, कोआर्डीनेटर मनदीप कपूर, पूनम ठाकुर, पूनम महाजन, संजू बाला, सोनिया, अनु सैनी, प्रिया, पूजा ठाकुर भी उपस्थित थे।
“आई एम कलाम” डाॅक्यूमेंटरी फिल्म देखते बच्चे। -भास्कर
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva